Τον δρόμο της επιστροφής χθες το βράδυ, αντί για σήμερα πήραν οι Βολιώτες, που -όπως είχε αποκαλύψει το TheNewspaper.gr- ταξίδεψαν για την Κωνσταντινούπολη συμμετέχοντας σε συνέδριο διαλογισμού.

Οι ταξιδιώτες, είχαν χρησιμοποιήσει τουριστικό γραφείο της Βόρειας Ελλάδας για την εκδρομή, ενώ είχαν αναχωρήσει την περασμένη Παρασκευή.

Μετά το δημοσίευμα, δημιουργήθηκε σάλος στον Βόλο, από πολίτες που ανησυχούσαν για την εξάπλωση του κορωνοϊού, ενώ σύμφωνα με πληροφορίες τα είκοσι άτομα επέστρεψαν χθες το βράδυ με ιδιωτικά ΙΧ.

Σύμφωνα με την έκτακτη νομοθεσία, λόγω του COVID 19 όλοι όσοι εισέρχονται στη χώρα μας, μπαίνουν υποχρεωτικά σε καραντίνα 14 ημερών.

Πηγή: thenewspaper.gr